অভিযোগে জানা যায়, ঢাকা মহানগর পুলিশের শাহজাহানপুর থানায় কর্মরত পুলিশ সদস্য উজ্জল কুমার মন্ডলের পিতা মৃত বীরেন মন্ডল উপজেলার দীর্ঘা ইউনিয়নের ৩৭নং বেলুয়া মৌজার ৩৩৯নং খতিয়ানের ১শ’ ২৩ শতাংশ সম্পত্তির এসএ রের্কডীয় মালিক। ওই সম্পত্তি থেকে তিনি ৫৭ শতাংশ সম্পত্তি স্থানীয় নিশিকান্ত মজুমদারের ছেলে হরেন্দ্রনাথ মজুমদার গংদের নিকট সাব-কবলা মুলে বিক্রি করে। বাকী ৬৬ শতাংশ সম্পত্তি বিএস জরিপে এসএ রের্কডীয় মালিক বীরেন মন্ডলের ওয়ারিশদের নামে রের্কডভুক্ত হয়। কিন্তু হরেন্দ্রনাথ মজুমদার গংরা ৫৭ শতাংশ সম্পত্তি ক্রয় করে অবশিষ্ট ৬৬ শতাংশ সম্পত্তির অবৈধভাবে জোর পূর্বক ভোগদখল করে আসছে। সম্প্রতি মৃত বীরেন মন্ডলের ছেলে পুলিশ সদস্য উজ্জল মন্ডল তার পিতার সম্পত্তি অবৈধ দখলদারদের কাছ থেকে উদ্ধারের উদ্যোগ নিয়ে স্থানীয় জনপ্রতিনিধিসহ প্রশাসনের দ্বারস্থ হলে অবৈধ দখলদার হরেন্দ্রনাথ মজুমদার তার সন্ত্রাসী বাহিনী দিয়ে পুলিশ সদস্য উজ্জল মন্ডলকে হত্যার হুমকি দিয়ে আসছে। এ ঘটনায় তিনি জীবনের নিরাপত্তা চেয়ে নাজিরপুর থানায় সাধারণ ডায়রী করেছেন।